भानु ने आईएएनएस को बताया, "शुरुआती दिनों में पुरुष मुझे हिजाब पहने देखकर घूरते थे. लेकिन जल्द ही उन्हें अहसास हुआ कि मैं उनकी तरह अभ्यास को लेकर गंभीर हूं. फिर सबने घूरना बंद कर दिया." भानु की हमेशा से खेल में रुचि रही है लेकिन उनके गांव में शायद ही कोई सुविधा उपलब्ध थी. पर इससे वह रुकी नहीं. डेंटल क्लास के बाद वह हर रोज दंगल के लिए 60 किलोमीटर दूर ट्रेन से कोझिकोड की यात्रा किया करती थीं.